Nebojíme sa vás.
Pozeraj, čo sa stane. Dostanem ťa.
- Nič mi nespravíš. - Sleduj to!
Začína sa zápas šampionátu ligy AFC.
Cesta k Super Bowlu vedie cez štadión Heinz Field.
Patrioti si túto sezónu už mnohým prešli.
Teraz majú šancu zahrať si o Super Bowl.
Naskytajú sa dve otázky:
Sú Patrioti veľmi dobrým futbalovým tímom
alebo mali doteraz len šťastie?
Patrioti dnes vzbudzujú rešpekt
a každý, kto minulý víkend videl výkon Toma Bradyho v snežnej búrke, vie,
že mladý quarterback Patriotov to na ihrisku vie.
Páni!
Je na zemi.
Quarterback Patriotov je na zemi a zranený.
Schytal to rovno pod kolená.
Páni.
V tom zápase to už tretíkrát schytal rovnaký členok.
Dosť ma to bolelo, ale...
Chcel som aj tak hrať.
Ale tréner sa vtedy rozhodol,
že postaví Drewa.
Na ihrisko prichádza Drew Bledsoe.
Drew Bledsoe nehral od druhého týždňa sezóny, kedy si zranil hrudník.
Nahradil ho Brady.
Keď som vstúpil na ihrisko, zrazu všetko stíchlo.
Celý svet si očividne myslel:
„Tento chlapík už pekne dlho nehral.
Máme po zápase.“
To bol ale hod Drewa Bledsoea.
Ja som do toho ale šiel s plným nasadením...
lebo Super Bowl bol na dosah ruky.
Boli sme tak blízko, nemohol som to pustiť...
To by som nikdy nedovolil.
Spätný pohyb. Hádže!
Touchdown!
Touchdown Drewa Bledsoea!
Tím New England Patriots prišiel do Pittsburghu a dokázal nemožné.
Patrioti porazili tím Steelers 24 : 17.
Páni!
Neverím tomu, kamoš.
To je ale príbeh! Drew Bledsoe prišiel zastúpiť zraneného Toma Bradyho.
A zahral to kráľovsky.
Ste dojatý, Drew?
Mal som veľmi ťažký rok a...
Som hrdý, že hráme o Super Bowl.
Šokovali sme svet!
To je pre všetkých tých ľudí, ktorí nám nedávali šancu.
Ideme hrať na Bourbon Street!
Ideme na Bourbon Street!
- Hráme o Super Bowl! - New Orleans!
DYNASTIA
Tím New England Patriots oslavuje.
Patrioti sa idú pobiť o Super Bowl do New Orleans.
Stojím tu s Robertom Kraftom,
predsedom a majiteľom tímu Patriotov.
Rád by som ocenil trénera Belichicka, jeho tím
a všetkých hráčov, ktorí dali tím na prvé miesto.
Ukážu vám trofej
a vy si zrazu uvedomíte: „Panenka skákavá!
Veď ja idem do Super Bowlu!“
Skvelí fanúšikovia
Patriotov, ktorí nás podporujú v snehu, daždi či za slnečných dní,
ďakujeme!
Je skvelé, že ideme hrať najväčší zápas v tejto krajine.
Vedel som, ako sa cítili fanúšikovia, lebo som bol jedným z nich.
Sníval som o Super Bowle...
...ďaleko predtým, než som tím vlastnil.
Keď v roku 1971 postavili nový štadión vo Foxborough,
rozhodol som sa, že kúpim sezónne lístky.
Futbal som mal vždy rád.
Jeho fyzikálnosť, tímovú prácu...
Chcel som lásku k futbalu zdieľať so svojimi chlapcami.
Pamätám si,
že otec mal kufrík s malými zámkami po stranách.
Ako malé dieťa som si myslel, že sa v ňom ukrývajú všetky
tajomstvá sveta. Otec ten kufrík otvoril
a vnútri boli papiere
so starým logom Patriotov.
Otec povedal: „Vidíte to? To sú sezónne lístky na Patriotov.“
Tím spojil našu rodinu,
ale byť fanúšikom bolo v tom čase náročné.
Je tam celkom sám.
Čo sa kazí? Zatiaľ všetko.
Keď som videl, aké hlúposti sa diali,
hovoril som si: „Čo by som spravil, keby som tím vlastnil.“
Bol to len nesplniteľný sen? Mnoho ľudí si to zrejme myslelo.
Poviete mu, že volal Robert?
Bol som podnikateľ, ktorý sa sám vypracoval
a riadil papiernickú firmu.
Nemal som na účtoch veľké peniaze.
Vedel som, že musím nájsť spôsob, ako si získať finančnú moc
a uvedomil som si, že kľúčom k nej bol starý štadión Foxboro.
Bol to veľmi zastaraný štadión.
Mnoho ľudí si myslelo, že nemá žiadnu hodnotu.
Ale uvedomil som si, že hlavným zdrojom príjmu počas zápasov
bolo parkovisko a štadión.
V nasledujúcom desaťročí
som robil kroky, aby som mohol kúpiť štadión
a pozemok, na ktorom stál,
a to za veľmi nízku cenu.
Nikto si neuvedomil, aké to bolo dôležité.
Tím sa pokúsilo kúpiť asi 20 kupcov,
ale keď zistili, že celkové príjmy mám pod kontrolou ja, stratili záujem.
JANUÁR 1994
...spravil skvelú prácu.
Na dnešnej tlačovej konferencii
James Orthwein oznámil, že tím predáva miestnemu kupcovi Robertovi Kraftovi.
Mojím cieľom je priniesť šampionát do Nového Anglicka.
Nechceme byť pre ostatné tímy len bezvýznamným súperom.
Radi vyhrávame.
Plánujeme úzko spolupracovať s trénerom Parcellsom
a zostaviť veľmi špeciálny tím.
HLAVNÝ TRÉNER 1993 AŽ 1996
Krafta som podporoval, lebo v tíme vtedy
vládol mierny chaos.
Predchádzajúci majitelia neboli ochotní platiť za dobrých hráčov.
Keď teda prišiel Kraft...
...mal som nádej, že pre tím spraví viac.
Niektorí ľudia sú takí presvedčení, že nový majiteľ
Patriotov je tak odhodlaný vyhrať, že ochotne čakali
celú noc, aby si v skorých hodinách kúpili tie najlepšie miesta.
Konečne máme trénera a majiteľa, ktorí sú odhodlaní
a ochotní minúť peniaze, aby nám zaistili výhry.
Mali sme trénera, ktorý vyhral dva Super Bowly pre iný tím
a majiteľa, ktorý sa zapájal do vedenia tímu
a tím preňho nebol len miliónovou hračkou.
PATRIOTI 1994 NOVÁ ÉRA
V tíme vládlo vzrušenie, že veci by sa mohli zmeniť.
Bledsoe v pozícii.
Bum! Touchdown.
Zdá sa, akoby Kraft vytiahol
víťaznú cigaru. Ibaže vyťahuje svoj kabát.
V Kraftovom prvom roku sa tím zlepšoval
a bol len na krok od niečoho špeciálneho.
JANUÁR 1997
Predstavujem šampiónov Americkej futbalovej konferencie,
tím New England Patriots!
V roku 1997 šiel tím hrať o Super Bowl.
Veľmi sme sa tešili na budúcnosť.
PRINESTE TO DOMOV, PATRIOTI!
Ale zároveň
bolo jasné, že s Billom Parcellsom sa niečo deje.
Tréner Tuniak!
Konečne sme dosiahli úspech,
ale mal som pocit, že Kraft nie vždy súhlasí s tým,
čo som považoval za najlepšie pre vytvorenie tímu.
Kraft nemal profesionálne skúsenosti s futbalom
a na základe jeho neskúsenosti mi vzal draft
a dal ho niekomu inému.
Mal som pocit, že rozhodnutia o zamestnancoch organizácie
robili nekompetentní ľudia.
A to sa mi nepáčilo.
Vedel som, že s Patriotmi to ďalej nepotiahnem.
Patrioti o chvíľu predstúpia
pred médiá. Všetci čakajú, čo povie Parcells, keďže sa stále viac
šíria reči, že v nedeľu to bude jeho posledný zápas
v úlohe hlavného trénera Patriotov.
Aj dnes sa hovorí o tom, že Bill Parcells končí.
Váš komentár?
Pre nás hráčov to bolo frustrujúce.
To, že sme ako najhorší tím v lige postúpili
do boja o Super Bowl, bol veľký úspech.
Ale v tom týždni nebol náš úspech hlavným príbehom.
Hlavnou otázkou bolo, či pôjde Parcells k Jets.
Či už má neuveriteľnú moc vyhrávať Super Bowl alebo nie,
smeruje do New Yorku, však?
Neviem si predstaviť,
že na budúci rok nepôjde k Jets.
Medzi Bobom Kraftom a Billom Parcellsom to škrípe.
Aj keby obaja objímali trofej Vincea Lombardiho
o desiatej hodine v nedeľu večer, o deviatej ráno v pondelok
sa už navzájom objímať nebudú.
Privítajme Patriotov, šampióna Americkej futbalovej konferencie.
Keď váš tím hrá o Super Bowl, chcete všetku energiu sústrediť
na všetko to, čo tímu umožní vyhrať.
V ten deň boja o Super Bowl sa to nestalo.
Všetok kyslík z miestnosti vysalo Billovo laškovanie s tímom Jets.
Favre vzadu na svojom prvom hode.
Ďaleký hod. Má tam voľného hráča.
Touchdown, Green Bay.
Záverečné skóre, Green Bay Packers 35
a New England Patriots 21.
Nemal som vždy pocit, že tréner Parcells dáva tím na prvé miesto.
Robil rozhodnutia, ktoré boli najlepšie pre Billa Parcellsa,
a nie pre tím New England Patriots.
Sľúbil som si do budúcna,
že nájdem trénera, ktorý stavia tím na prvé miesto.
O PÄŤ ROKOV NESKÔR
Naživo z New Orleans, dejiska 36. Super Bowlu.
Pred piatimi rokmi
bola prvá cesta majiteľa Patriotov, Boba Krafta, k Super Bowlu pamätná,
ale nie príjemná.
Cítim sa šťastný, že naša rodina je späť v hre o Super Bowl.
Sme sústredení a robíme všetko pre to,
aby sme všetci boli na jednej vlne,
aby sme fanúšikom v Novom Anglicku priniesli domov trofej.
Naučil som sa, že kvalitných ľudí okolo človeka nikdy nie je dosť
a Bill Belichick urobil vždy to najlepšie pre tím.
Očakáva sa, že Patrioti budú prinajlepšom priemerní, ale tu ich máme.
St. Louis Rams sa s tímom New England Patriots
pobijú o prestížnu trofej Vincea Lombardiho.
Bill, celý rok sa tím
sústredil a bol veľmi podnikavý.
Všimli ste si tento týždeň, že hráči si viac uvedomujú, o čo ide?
Určite áno.
Sú aj viac sústredení ako zvyčajne.
Tento rok to však bolo celé dobré.
Toto je bezpochyby
veľmi špeciálny týždeň a špeciálny zápas
a všetci si uvedomujú, čo je v stávke.
V týždni,
keď sa začal Super Bowl, som vošiel a Bill hovoril k tímu...
Dajme sa dokopy.
Povedal: „Počujte, sme v tom spolu.
Ak dokážete dať stranou svoje osobné výhry, hrať za tím...
robiť si svoju prácu...
...vyhráme. Porazíme ich.“
Minulú noc sa Patrioti presťahovali do tohto hotela na okraji New Orleans,
aby unikli rušnému životu vo francúzskej štvrti
a dali veci čo najviac do bežného chodu.
Vonku je to pekné. Je tam aj bazén.
Prišli sme do hotela.
Mojou hlavnou úlohou bolo veľa s hráčmi pracovať.
Chcel som sa uistiť, že všetko je v poriadku a nikto nemá problémy.
Chcel som byť informovaný.
Lawyer prišiel a hneval sa, lebo sa mu nepáčila jeho izba.
Doriti.
Prišli sme do hotela
a moja izba bola taká malá, že k nej tuším bol aj kyslíkový prístroj.
Pozrite na tú izbu. To je snáď vtip!
Hráči chceli pekné izby.
Nie maličké jednolôžkové kutice.
Nechceli spať v malých posteliach,
z ktorých im trčali ruky po stranách a nohy na konci.
Izba ma zaujímala najmenej, a tak som povedal:
„Vieš čo, Lawyer, vezmi si izbu hlavného trénera.
Je mi to jedno. Keď sa ti tá tvoja nepáči,
toto pre teba môžem spraviť. Nech sa páči.“
Samostatný šatník?
Bože!
- Hej! - Šibe ti?
A po zvyšok týždňa
som sa pýtal: „Lawyer, je všetko v poriadku? Máš pekný výhľad?
S izbou si spokojný? Máš dosť miesta?“
Celý týždeň sme o tom vtipkovali.
Tréner tým asi chcel zdôrazniť, že tím je vždy na prvom mieste.
Udal tým tón toho, čo malo prísť.
Zdá sa, že nás čaká boj Dávida s Goliášom.
Tím New England Patriots sú outsidermi so 14-bodovou stratou,
ktorí si myslia, že môžu zabiť mocného draka, tím Rams.
Ako som si pozeral tím Rams pred 36. Super Bowlom,
Rams viedli v ofenzíve a mali hviezdnych hráčov.
Zabudnite na cirkus, tím Rams vám predvedie najlepšiu šou.
Mali úplný tím,
rýchlosť a výbušnosť na všetkých stranách lopty.
A touchdown!
Rams môžu byť dynastiou. Majú najlepšiu ofenzívu v krajine
a tretiu najlepšiu defenzívu vo futbale.
Vyhrali osem zápasov za sebou, sú jasnými favoritmi.
Warner prihráva na pravú sideline.
Má tam Marshalla, touchdown...
Nenájde sa nikto, kto by povedal,
že Patrioti vyhrajú.
Všetci sa len pýtajú, o koľko tím Rams vyhrá.
- To je zaujímavé. - Bude to zabité, mdlé, nudné.
Na 20. yarde, desiatom, piatom. Touchdown, Marshall Faulk.
Otázkou je súťaživosť zápasu,
ale už štvrtý deň je naším hlavným príbehom Brady a Bledsoe.
- Už stačí! - Michael, viem, že to neznášaš.
Pravdou je, že žiadny iný príbeh nemáme.
Tento zápas nebude mať žiadnu šťavu
a o ničom inom ako o Bradym a Bledsoeovi písať nemôžeš.
Za posledné dni
sa popísalo veľa nezmyslov o otázke Bradyho verzus Bledsoea.
Neprišli sme sem dnes prilievať olej do ohňa.
Je však potrebné povedať, že Bledsoe
majstrovsky prihráva a...
A myslím, že Bradyho zranený členok je trošku problém.
Aj ja som mal problém s členkom.
My tu ale nie sme preto, aby sme sa do toho starali.
- Prišli sme šíriť mier. - Sme posli mieru.
Po dnešnom tréningu sa očakáva, že Bill Belichick rozhodne
o jednej ťažkej otázke k zápasu:
„Kto bude v nedeľu prvým quarterbackom tímu?“
Bude to ten, kto rozohrával každý z 12 víťazných zápasov Patriotov
alebo ten, ktorý zo seba striasol 17-týždňovú hrdzu,
aby zachránil sezónu tímu minulý týždeň v Pittsburghu?
Na konci tréningu ma zavolal k sebe tréner Belichick.
Sadol si a povedal: „Tommyho členok vyzerá dobre.
Ako jednotku môžeme nasadiť len jedného quarterbacka.
Tento týždeň sme sa rozhodli pre Tommyho.“ A, hm...
Bolo to náročné.
Počuť to bolo veľmi ťažké.
Drew určite chcel hrať.
Pre veterána ako on to bola neľahká situácia.
Vaša reakcia, Drew?
Som očividne veľmi sklamaný.
Ale pri pohľade späť som spokojný so všetkými rozhodnutiami trénera.
Riadil tím a...
Som rád, že sa tak rozhodol.
Ako tomu bolo po celý rok...
...urobím všetko, aby som mu pomohol v tomto zápase hrať dobre.
A...
Drew mohol narobiť problémy.
Ale aj napriek tomu, že bol frustrovaný, stále stál za Tomom.
To pre mňa veľa znamenalo.
Tréner Belichick hovoril o robení si svojej roboty a tíme na prvom mieste
a Drew tým všetkým doslova žil.
Taký cenný quarterback ako on
robil to najlepšie pre tím.
Tam sa začala cesta Patriotov.
36. SUPER BOWL 3. FEBRUÁR 2002
Dobrý večer
a vitajte na 36. Super Bowle.
PATRIOTI PROTI ST. LOUIS RAMS
Privítajme šampióna Národnej futbalovej konferencie, tím St. Louis Rams.
Ako malý futbalista
snívate o chvíli, kedy vás predstavia na zápase o Super Bowl.
Running back zo San Diega,
číslo 28, Marshall Faulk.
Povedia vaše meno, číslo a pozíciu.
A vy vybehnete v ústrety celému svetu.
Číslo 88, Torry Holt.
Tu a teraz! Dnes!
- To je ono. Dnes. - Dnes!
Je to ako vrcholový moment pre hráča.
Patrioti sa zhlukujú v tuneli,
aby ich predstavili.
Poďme do toho.
Ako sa cítime?
Premýšľali sme, čo urobíme.
Potom som počul, ako niekto zakričal: „Ideme tam ako tím!“
Ideme všetci spolu.
Tak sme sem aj prišli. Sme tu, lebo sme tím.
Zatrasieme celým svetom!
Dámy a páni, títo hráči chcú byť predstavení ako tím.
Prichádzajú šampióni Americkej futbalovej konferencie,
tím New England Patriots.
Keď som to pozeral, myslel som si:
„Doriti! Už idú! Môj tím.“
„Privítajte, prosím...“ Mám zimomriavky.
„...tím New England Patriots.“
ŠAMPIÓNI AFC TÍM NEW ENGLAND PATRIOTS
Áno!
To bola červená, biela a modrá. To bola Amerika.
Problémy... šli stranou.
Boli sme jeden tím.
„NECH VYHRÁ SLOBODA“ BARRY MANILOW
Uvedomili sme si, že sme tím Ameriky. Naše farby. Všetko.
Cítili sme záväzok kvôli 11. septembru a tomu, čím si krajina prešla.
Naším mottom bolo, že sme tím. Sme v tom spolu.
Ideme! Teraz!
Neviem, čo to znamenalo pre Ameriku.
Ale viem, že keď som stál na sideline
a pozrel som sa na tribúny,
boli tam farby našej vlajky a všade fanúšikovia Patriotov.
Pomyslel som si: „No, páni!“
Amerika miluje outsiderov. To chápem.
Ale to ma naštvalo viac ako čokoľvek iné.
Aj tak ich nakopeme, nech sa deje, čo chce.
Úvodný kop v New Orleans kope Adam Vinatieri.
Blíži sa k lopte a odštartúva 36. Super Bowl.
Murphy sa odtŕha od skupiny.
Pozrime sa na jeho prácu.
Vraj sú to najlepší šoumeni.
Majú najlepšiu ofenzívu v terajšom futbale, ale asi aj v celej jeho histórii.
- Poďme, Rams! No tak! - Nakopte ich!
Boli zručnejší futbalisti,
ale nemysleli sme si, že sú veľmi tvrdí.
Už ma nebavilo počúvať, akí sú skvelí atléti.
Unavovalo ma počúvať, akí sú rýchli a atletickí.
Toto je futbal. Nakopeme im zadky!
Ideme! Zničte ich!
Vedeli sme, že musíme hrať iným štýlom.
Musíme hrať na telo, tvrdo, špinavo.
Tí chlapci sa nás museli začať báť.
Dnes je terčom Kurt Warner. Schytáva to.
Belichick mi dnes povedal: „Tento zápas vyhráme iba tak,
že budeme hrať viac na telo.
Musíme tiež nájsť spôsob, ako skórovať inak ako ofenzívou.“
Warner hádže a hrá stratégiu blitz.
Interception!
Prihrávku chytil Ty Law! 30, 25, 20, 15!
Touchdown!
Ty Law chytá prihrávku a berie ju domov!
Patrioti preberajú vedenie.
Nebudem klamať.
To bola jedna z najľahších interception, čo som v živote mal.
Je to taký druh interception, ktorý sa zvyčajne púšťa,
lebo v hlave vám ide: „To si robíš srandu?! To nehodíš!“
„Čo to robíš, Kurt? Viem, že to nejdeš hodiť.“
V tom zápase Bill spravil niečo, v čom bol fakt dobrý.
Podľa jeho hráčov povedal: „Prisajte sa na receiverov,
držte ich za dres a nepustite.
V zápase o Super Bowl sa nebude pískať holding ani interference.
Neodpískajú to. A ak áno...
tak to prestanete robiť.
A potom to zas spravíte o niečo neskôr.“
Tak to teda robili.
Nikdy som sa o tom nevyjadril.
A viete prečo? Lebo ich reakcia...
Plač a všetko možné.
Ale bolo to tak.
A keď vám to prejde, tak vám to prejde.
A jemu to prešlo.
Brady sa obzerá a zozadu prihráva.
Touchdown, David Patten!
Osemyardová prihrávka na touchdown od Toma Bradyho.
Kto by si pomyslel, že tím, ktorého ofenzíva exploduje,
bude tím Patriotov?
V polčase zápasu o Super Bowl sme viedli 14 ku trom.
TÍM RAMS JE TICHO
Keď tím odbiehal z ihriska, otec sa na mňa pozrel a povedal...
Štrnásť ku trom?
MAJITEĽ TÍMU PATRIOTS
Čo poviem, ak vyhráme?
Jonathan začal spisovať nejaké nápady.
Mal som trošku pocit viny.
Nechcel som to zakríknuť.
Keď otvoríte ústa pred diablom, začnú sa diať zlé veci.
V zápasoch o Super Bowl sa stav ťažko otáča.
Ak to niekto dokáže, mohol by to byť výbušný tím ako Rams.
Dotoho, Rams!
V prvej polovici nás Belichick prekvapil.
Ale bolo mi to jedno.
Vzchopíme sa a porazíme ich.
Boli sme pripravení.
Warner ide hádzať.
Strieľa cez ihrisko. Zachytáva Faulk.
Z desiatich yardov na ôsmy. Ale je zastavený.
Tím Rams sa posúva vpred.
Postavíme ich do pozoru. O to sme sa snažili,
dostať ich do pozoru.
Druhý down.
Quarterback sa presúva a touchdown Kurt Warner.
Prešiel do endzone nedotknutý.
To ale bolo ľahké, však?
Patrioti teraz vedú len o jeden touchdown.
Celých 50 minút sme im bránili uspieť.
A potom sa posledných desať minút rozpútalo peklo.
Ofenzíva tímu Rams v štvrtej štvrtine ožila.
Nakop mu zadok!
- Nič im nedarujeme! Poďme! - Neporazia nás.
- Nič im nedarujeme! - Hráme čisto.
Potrebujeme rýchlosť! Poďme!
Warner prihráva vľavo.
Desiaty yard je voľný.
Ide do päťky a je to tam. Touchdown pre Saint Louis.
A tím Rams je späť.
Bolestivá štvrtá štvrtina pre Patriotov.
Stav je vyrovnaný, 17 ku 17. Zostáva 30 minút hry.
Musíte spomaliť hru.
Hrať na predĺženie.
Nechcete nič siliť.
Nechcete spraviť žiadnu hlúposť.
Mohli sme ísť stratégiou kneel a ísť do predĺženia a rýchlej smrti.
Ale potom sa ma Bill spýtal: „Dobre, Ernie, čo máme podľa teba robiť?“
Povedal som: „Bill, trocha nám dochádza energia.
Ak znova získajú loptu, neviem, či ich budeme vedieť zastaviť.“
Bola to otázka života alebo smrti na ihrisku.
Musíme sa pokúsiť, aby to Adam Vinatieri
pre nás kopol a vyhral v bežnom hracom čase.
Tréner Belichick povedal: „Ideme do toho.“
„Ty sa len postaraj o loptu!“
Drew stál pri mne
a len pristúpil a povedal: „Ser na to!“
Niekto vtedy Tomovi povedal:
„Choď do toho opatrne.“
Povedal som si: „To nie. V tomto zápase
sme outsideri. Nikto nečakal, že tu budeme.“
Povedal som: „Ser na to a hraj.“
Brady je v shotgune.
Nemyslím, že Patrioti robia dobre.
Sú natlačení vo svojich 20 yardoch. Už im nezostáva žiaden timeout.
Hral by som to na predĺženie.
Všetci si hovorili: „No, doriti!
Zahodíme si šancu!“
Moje sebavedomie bolo v tej sezóne raz hore, raz dole.
A nevedel som, čoho som skutočne schopný.
Ale vedel som, že mi moji spoluhráči verili.
Povedal som si, že to vyskúšame.
Brady berie snap. Snažia sa mu loptu vziať.
Uniká. Prihráva na stred.
Prihrávka zachytená na 21. yarde.
Zostáva minúta a deväť sekúnd.
Musia si pohnúť.
Brady berie priamy snap. Prihráva naľavo, chytá J.R. Redmond.
Tridsať, 35, 40 a prvý down.
Čas skvelého zápasu o Super Bowl sa pomaly míňa.
Brady berie priamy snap.
Prihráva. Prihrávka chytená!
Troy Brown na 40. yarde.
Smeruje na ľavú stranu 37. yardu. Ide mimo.
Teraz sa mi už páči, čo Patrioti robia.
Smerovali sme priamo k súperovej endzone.
Bolo to ako vo sne.
Brady prihráva Wigginsovi.
Sú na 30. yarde a bezpochyby majú veľkú šancu vyhrať.
Možno by teraz mohol dať loptu na zem a zastaviť tak čas.
To aj urobí.
Sedem sekúnd.
Vinatieri je pripravený.
Boli časy, kedy sme stáli na tribúnach
a snívali o výhre Super Bowlu.
Znamenalo to pre nás tak veľa.
Poďme!
A konečne sme to mali nadosah.
Zostáva sedem sekúnd
a Adam Vinatieri sa pokúsi zápas vyhrať zo 47-yardového pokusu o gól.
Čakali sme 42 rokov.
A potom nastal ten moment.
Lopta je vykopnutá a je to...
dobré! Výborné!
Adam Vinatieri to zaklincoval gólom zo 48. yardu a zápas sa skončil!
Patrioti sú víťazmi Super Bowlu!
Patrioti sú šampióni!
Najlepším tímom Národnej futbalovej ligy!
Adam Vinatieri, 48 yardov.
To áno!
To bol ale záver!
To bol ale záver Super Bowlu!
Panebože!
Mal by som hovoriť s tebou a s nikým iným. Všetci o nás pochybovali.
To bol ale debakel!
Fanúšikovia Nového Anglicka čakali na tento moment 42 rokov.
Spiritualita, viera a demokracia sú základnými kameňmi našej krajiny.
Všetci sme Patrioti.
A dnes sú Patrioti svetovými šampiónmi.
...čo bolo lepšie, ďaleká prihrávka na touchdown
alebo ten field gól?
Tak sa to robí, dvanástka!
- Krása! Si chlapík! - Ty si!
Tom Brady a Drew Bledsoe sú spolu.
Ako sa cítite, Tom Brady?
- Neskutočne. - Späť na pódium.
Čo ty na to?
Čo na to hovoríš?
Bol to môj celoživotný sen.
Bolo to...
Bolo to dokonalé.
Po tom som bol ale vyšťavený.
Je to doma!
Nešiel som so zvyškom tímu na párty.
Patrioti!
Na ďalší deň som šiel s trénerom Belichickom v aute...
Nastúpil a ešte bol zriadený z predošlej noci.
Cítil som alkohol.
Ale povedal mi: „Nuž... Tom...
Mal si dosť dobrý rok.“
Rozumiete...
To bol jeho spôsob, ako ma pochváliť.
Patrioti sa dnes triumfálne vrátili domov
a priniesli so sebou aj batožinu navyše. Trofej Super Bowlu.
Stovky fanúšikov, ktorí dlhé roky trpeli,
mali chuť oslavovať koniec desaťročí frustrácie...
ŠAMPIÓNI SUPER BOWLU
Na druhý deň ráno...
REDAKTORKA, BOSTON GLOBE
...si hovorím: „Naozaj sa to stalo?
Naozaj Patrioti vyhrali Super Bowl?“
Pre bostonských fanúšikov to bolo nepochopiteľné.
Viac ako milión obyvateľov Nového Anglicka sa postavilo
nízkym teplotám, aby pogratulovalo
tímu svetových šampiónov.
Prišla za mnou jedna žena a povedala:
„Len vám chcem poďakovať.
Môj starý otec vám odkazuje, že už môže zomrieť ako šťastný muž.“
To ma dostalo. Povedal som si: „Páni.“
- Patrioti! - Ste jednotky!
Ďakujeme!
Keď ste quarterback tímu, ktorý vyhral Super Bowl,
dostanete veľa pozornosti a príležitostí.
VEZMEŠ SI MA, TOM?
Po Super Bowle dostal predĺženie zmluvy o štyri roky,
na šesť alebo sedem miliónov dolárov ročne.
Milujeme ťa, Tom!
Zasiahlo ho to ako tornádo.
Bol to jeho nový život.
Jedného dňa sme spolu sedeli v aute a on hovorí:
„Nugent, ja som milionár.“
A ja mu hovorím: „Áno, Tom, si.“
On na to: „Nie, nie, nie. Ja som milionár!“
Nikdy nezabudnem, že presne v tom momente
začala v rádiu hrať pieseň „Black Betty“ a on ju vypeckoval.
Hrali sme na imaginárnych gitarách a oslavovali naše nové bohatstvo.
Privítajte
šampióna od Patriotov, Toma Bradyho.
Vitajte späť a gratulujem.
Tom sa stal nielenže najviac vyhľadávaným
futbalistom, ale aj osobnosťou a hviezdou.
Bol na kolotočoch v Disney Worlde,
na titulke všetkých časopisov.
Nielen športového časopisu Sports Illustrated.
Naberal na popularite.
Ďakujem veľmi pekne.
Zavolali mi z Bieleho domu, že by chceli, aby Tommy sedel
v prezidentskej lóži pri príhovore o stave Únie.
Cenu ESPY vyhráva... Tom Brady.
Patrioti boli ako zázračný nápoj.
Všetci chceli piť to, čo Patrioti,
lebo všetko, čo robili, sa menilo na zlato.
38. Super Bowl!
Tím Carolina Panthers proti tímu New England Patriots.
Patrioti sa snažia o druhý Super Bowl za tri roky.
Zo 41 yardov.
Vyzerá to dobre!
Patrioti sú víťazmi Super Bowlu!
V tom čase už bol Bill Belichick futbalový génius,
Toma Bradyho porovnávali s Joeom Montanom, jeho detským hrdinom.
Pochybovali ste?
Robert Kraft sa stal jedným z najmocnejších majiteľov.
Tí traja boli na vrchole sveta NFL.
Pred dvoma rokmi som vám sľúbil,
že nebudeme spokojní, kým nezískame ďalšiu trofej
a neprinesieme vám ju.
A tu ju máte!
Super Bowl sme vyhrali dvakrát za tri roky.
Jeden zo spoluhráčov povedal:
„Pozri sa, vyhrali sme dvakrát z troch.
Ak vyhráme trikrát zo štyroch, budeme dynastiou.“
To bolo prvýkrát, čo to niekto vyslovil.
A začal som si uvedomovať, čo by to znamenalo.
Vtedy sa prihlásila závislosť na výhre.
CIEĽ: DYNASTIA!
Vtedy sme si uvedomili: „Toto teraz nesmie skončiť.“
Vitajte pri 39. Super Bowle!
Hrajú oň Patrioti,
ktorí sa ho pokúsia vyhrať po tretíkrát za štyri roky.
Ak dnes vyhrajú, stanú sa dynastiou.
Niekedy je to ťažké vysvetliť,
ale táto hra je ako droga.
Ak ste úspešný, chcete stále viac
a viac.
Tie pocity eufórie, ktoré sa dostavia pri výhre,
budete už navždy chcieť zažiť znova.
Brady... hádže a prihrávka je chytená. Touchdown!
Boli sme skupinka...
...a na hre sme boli závislí všetci.
Zamerajme sa na našu prácu,
a nie na výmenu názorov a provokovanie súpera, jasné?
Podajte dobrý výkon a ideme do ďalšej hry.
Navzájom sme sa v tom podporovali.
Zostaňme nažive! Možno nám to pokazia.
Niektorí z nás to vedeli, iní nie a ďalším to bolo jedno.
Donovan McNabb...
V strede ihriska a prihrávku chytá Harrison.
Tím Patriotov bude prvým tímom, ktorý v 21. storočí získa titul dynastie.
TÝŽDENNÍK PATRIOTOV DYNASTIA!!!
Ako plynie čas, váš vzťah k tejto droge sa mení.
Po výhre príde namiesto eufórie
už len úľava.
A keď prehráte... je to... nastane...
...tmavé obdobie.
Denver už nechce počúvať o Patriotoch.
Ide po Bradym. Interception.
Zobrali mu ju v endzone.
Bailey uteká
a uniká jedinému mužovi, ktorý mal šancu ho zastaviť.
To je ale obrat v hre!
Zdá sa, že neuveriteľná šnúra Patriotov
bude prestrihnutá.
Spravili by ste čokoľvek, aby ste sa zbavili strachu z prehry.
Čokoľvek.
Zástupcovia NFL vyšetrujú,
či Patrioti nezákonne natáčali trénerov defenzívy tímu Jets
počas nedeľného zápasu v Meadowlands.
Nuž, je to tím desaťročia.
Tri tituly šampióna.
Nechcem si o Belichickovi a Patriotoch myslieť, že podvádzajú.
Na túto otázku nepoznám odpoveď.
Poškvrní to všetko, čo dosiahli alebo nie?
Preklad titulkov: Lenka Elsaigh Nedvedova